July 17, 2019, 03:36:52 AM
(Read 4666 times)
GoogleTagged: cheesy google interressantheid gesegdes snaakse woordeboek afrikaanse vroue Dosente wys hul kunstaal in uitstalling | Netwerk24
Dosente wys hul kunstaal in uitstalling
Deur Elretha Britz 09 Augustus 2018 06:01
’n Uitstalling by Gallery on Leviseur deur kunsdosente in Bloemfontein is ’n eerbetoning aan dié mense wat dag ná dag hul kreatiwiteit en kundigheid in hul studente stort en selde tyd het om eie werke uit te stal, sê die kurator, Dina Grob­ler.
“Daarom het ek elke kunsdosent aan die Universiteit van die Vrystaat (UV), die Sentrale Universiteit vir Tegnologie (SUT) en Motheo-kollege genader om aan ’n groepuitstalling deel te neem.
“Die titel is Leermeester, wat vir my ’n gepaste beskrywing vir toegewyde kunsdosente is,” sê Grobler.
Altesaam 14 dosente het ingestem en dit sluit kunshoofde soos Ben Botma (UV) en Gerrit Hattingh (Motheo) tot nuut aangestelde jong dosente in.
Ook internasionaal bekende Willem Boshoff, ’n mentor vir nagraadse UV-studente, is een van die uitstallers. Ander bekendes aan die UV wat uitstal, is Janine Allen-Spies, Jaco Spies en Adelheid von Maltitz.
Twee jong dosente is Johandi du Plessis, Lyrene Kühn-Botma en juwelekunstenaar Johan Slabbert.
Die SUT-dosente is Elrie Joubert, Danio Janeke en Mandi Cronjé. Dosente van Motheo is die keramiekkunstenaar Helena de Waal en Adéle Opperman.
Grobler sê “merke is die grondslag van alle kuns. Of jy skilder, teken, drukkuns beoefen of watter medium ook al, jy maak merke en daardie merke word jou kunstaal.”
Volgens Grobler stel kunsdosente buitengewoon hoë standaarde aan hul eie kuns. Die uitstalling is nog tot 26 Augustus in Gallery on Leviseur te sien.